**PRÍSTAVBA A PRESTAVBA SKLADU MTZ I**

Partizánska 224/B, 957 01 Bánovce nad Bebravou

**T E C H N I C K Á S P R Á V A**

2.3 – ZDRAVOTECHNIKA

A ODVOD DAŽĎOVÝCH VÔD

Objekt: **SO.02 – Príručný sklad**

Stavba: **PRÍSTAVBA A PRESTAVBA SKLADU MTZ I**

Partizánska 224/B

**957 01 Bánovce nad Bebravou**

Investor : **MILSY, a.s.**

Partizánska 224/B

**957 01 Bánovce nad Bebravou**

Vypracoval : **Ing. Róbert Krakovik**

autorizovaný stavebný inžinier

Zákazkové číslo: **010/2022**

Prievidza 02/2022

### Všeobecne

Zdravotno-technické inštalácie riešia pre plánovaný objekt SO.02 Príručného skladu odvedenie dažďových vôd zo strechy prestavby skladu do existujúcej areálovej kanalizácie.

Dažďová kanalizácia

Dažďové odpadové vody z polovice strechy skladu MTZ I budú odvedené navrhovanými strešnými zvodmi ozn. 1 a 2 cez zvodové kanalizačné odpadové potrubie do novonavrhovanej revíznej kanalizačnej šachty RŠ2 Ø600, vyhotovenej pri sklade MTZ I. Z navrhovanej revíznej kanalizačnej šachty budú odvedené dažďové odpadové vody do existujúcej šachty areálovej kanalizácie zvodovým potrubím PVC-U DN125 dl. cca.10,2m. Novonavrhovaná trasa dažďovej kanalizácie je znázornená vo výkresovej časti PD.

Z druhej polovice skladu MTZ I budú dažďové odpadové vody odvedené cez strešné vpuste VP1 a VP2 DN125, potrubím zaveseným pod stropom prístavby ku obvodovej konštrukcii prístavby, kde sa napojíme navrhovaným odpadovým potrubím do navrhovanej kanalizačnej šachty RŠ1

**výpočtový prietok dažďovej vody – zo strechy príručného skladu:**

QDK = Ψ . A . q = 1,0 . 0,04545 . 160 = 7,27 l/s

- odvodňovaná plocha 454,5 m2

- výdatnosť dažďa 160 l/s.ha

- súčiniteľ odtoku 1,0

**výpočtový prietok dažďovej vody počas 15-min. dažďa:**

Qr, 15min= 7,27 . 15 . 60= 6,55 m3/15mim

### Zemné práce

Pred zahájením výkopových prác je potrebné vytýčiť jednotlivé podzemné siete, aby nedošlo k ich prípadnému poškodeniu. Zemné práce je potrebné vykonávať v zmysle STN 73  3050. Výkopové práce sa zrealizujú podľa nivelety v pozdĺžnom profile strojne s ručným dokopaním a dočistením, steny ryhy sa zabezpečia pažením. V blízkosti podzemných vedení je potrebné použiť ručný výkop. Pri krížení a súbehu s ostatnými inžinierskymi sieťami je potrebné dodržať STN 73 6005. V blízkosti podzemných vedení je potrebné použiť ručný výkop. Pred zasypaním výkopu je potrebné vykonať skúšku tesnosti potrubia. Prebytočný výkopový materiál sa použije na úpravu terénu v trase výstavby potrubia. Pred uvedením do prevádzky je treba urobiť skúšku tesnosti potrubia a jeho vizuálnu kontrolu.

### Uloženie potrubia

Potrubie je uložené vo výkope. Výkop pre uloženie potrubia je široký 800 mm. Po úprave dna v predpísanom tvare a sklone sa zriadi na dne ryhy lôžko hrúbky 100 mm zo štrkopiesku. Počas výstavby potrubia musí byť dno ryhy suché. Pri realizácii lôžka, obsypu a zásypu je potrebné dodržať podmienky výstavby predpísané výrobcom potrubia. Potrubie sa obsype do výšky 150 mm (štrkopieskom) nad vrchol potrubia so zhutnením bokov obsypu, pričom sa obsyp priamo nad potrubím nezhutňuje. Obsyp v bezprostrednej blízkosti je potrebné vykonať z prehodenej zeminy – veľkosť zrna max 8 mm. Skúška vodotesnosti za účelom preukázania kvality spojov sa vykoná v zmysle STN  73  6716. Po úspešne vykonanej skúške vodotesnosti sa vykoná zhutnený zásyp ryhy po vrstvách max.  300 mm vysokých.

### Materiál potrubia

Na výstavbu kanalizácie je navrhnuté potrubie PVC 125 SN8. Kladenie rúr sa vykoná od najnižšieho miesta hrdlom proti sklonu nivelety po úsekoch. Spoje medzi jednotlivými rúrami sa vyhotovia pomocou gumových tesniacich krúžkov. Zasúvanie rovného konca rúry do hrdla sa robí pomocou montážnych prípravkov. V mieste napojenia do šachty je potrebné použiť šachtové vložky. Predpísaná tech­nológia spájania rúr spracovaná výrobcom rúr je súčasťou dodávky rúrového materiálu.

## Bezpečnosť pri práci

Pred začatím stavebných prác je potrebné vytýčiť všetky podzemné inžinierske siete. Počas výstavby je potrebné dodržiavať všetky platné bezpečnostné predpisy a opatrenia vyplývajúce zo zásad ochrany a bezpečnosti zdravia pri práci. Všetci pracovníci musia byť preukázateľne poučení o bezpečnosti pri práci. Pri práci je potrebné dodržiavať najmä predpisy o práci v blízkosti a pod elektrickými vedeniami, predpisy o vykonávaní stavebných prác v ochranných pásmach podzemných inžinierskych sieti a predpisy o manipulácii sa stavebnými strojmi. Dodávateľ musí v rámci dodávateľskej dokumentácie vytvoriť podmienky na zaistenie bezpečnosti práce. Jej súčasťou musí byť technologický postup, ktorý musí byť k dispozícii na stavbe.

## Starostlivosť o životné prostredie

Pri výstavbe je potrebné pre potreby stavby využívať len pozemok trvalého záberu. Od dodávateľa stavby sa všeobecne vyžaduje, aby minimalizoval negatívne účinky stavebnej činnosti na okolie stavby.

V Prievidzi 02/2022 Ing. Róbert Krakovik